open-index/open-wikipedia-markdown huggingface dataset:
Μάρθα Βούρτση

Η **Μάρθα Βούρτση** (Αθήνα, 12 Οκτωβρίου 1937) είναι Ελληνίδα ηθοποιός.

## Βιογραφία
Η μητέρα της ήταν ζωγράφος και ο πατέρας της Μιχάλης Βούρτσης μαέστρος, από τους ιδρυτές της Λυρικής σκηνής το 1942. Η οικογένειά της εγκαταστάθηκε από την Οδησσό στην Αθήνα. Η ίδια έλαβε αυστηρή ρωσική ανατροφή.

Εμφανίστηκε σε αρκετές ταινίες ερμηνεύοντας κυρίως δραματικούς ρόλους στα λεγόμενα "μελό" της εποχής, (*[[Αυτή που δεν λύγισε]], [[Είναι μεγάλος ο καημός]], [[Απόκληροι της κοινωνίας]], [[Καρδιά μου πάψε να πονάς]], [[Με πόνο και με δάκρυα]]*), αλλά και σε διαφορετικού ύφους ταινίες, όπως *[[Τα κίτρινα γάντια]] και [[Ο σκληρός άνδρας (ταινία)|Ο σκληρός άνδρας]]*. Αρκετά χρόνια αργότερα έκανε και κάποιες εμφανίσεις στην τηλεόραση, όπως στη σειρά *[[Οδός Ανθέων]]* (1987-1988) της κρατικής τηλεόρασης, στην κωμική σειρά του Mega Channel *[[Η Ελίζα και οι άλλοι]]*, καθώς και στο σήριαλ του Mega Channel *[[Επτά Θανάσιμες Πεθερές|Επτά θανάσιμες πεθερές]]*.

Πρωταγωνιστικό ρόλο είχε στο σηριαλ του Mega Channel *[[1 μήνας και κάτι]]*, όπου έκανε την μητέρα της Άννας (Ζέτα Δούκα). 'Όπως και το 2008-2011 έπαιξε στην σειρά ''Η πολυκατοικία'', ως Παναγιώτα Πετροχείλου. Τον θεατρικό χειμώνα 2004 εμφανίστηκε στο θέατρο Βεάκη στην παράσταση *[[Τα δέντρα πεθαίνουν όρθια]]*. Οι κριτικές ήταν πολύ καλές.

Εμφανίστηκε επίσης στο Ωδείο Ηρώδου του Αττικού τον Ιούλιο του 2005 και τον Ιούνιο του 2006 στην τραγωδία του Ουίλλιαμ Σαίξπηρ Κοριολανός στα πλαίσια του Φεστιβάλ Αθηνών.

Ηταν παντρεμένη με τον στιχουργό Ξενοφώντα Φιλέρη που έφυγε από τη ζωή το 2014.

## Φιλμογραφία

### Κινηματογράφος

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Εξωτερικοί Σύνδεσμοι
* 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Εσμεράλδα (αποσαφήνιση)

Το όνομα **Εσμεράλδα** μπορεί να αναφέρεται:

* Στο βαφτιστικό Εσμεράλδα (όνομα)
* Στην ηρωίδα Εσμεράλδα του μυθιστορήματος *[[Παναγία των Παρισίων (βιβλίο)|Η Παναγία των Παρισίων]]* του Βίκτωρος Ουγκό
* Στην τηλενουβέλα *[[Εσμεράλντα (τηλενουβέλα)]]*
* Στην πόλη Εσμεράλδα, στην Κούβα
* Στο ποίημα «Εσμεράλδα», από τη συλλογή *Πούσι* (1947), του ποιητή Νίκου Καββαδία

Κατηγορία:Αποσαφηνίσεις ονομάτων
Ερίου

μικρογραφία|«The Harp of Erin», πίνακας του Τόμας Μπιουκάναν Ριντ
Στην ιρλανδική μυθολογία η **Ερίου** είναι κόρη της Έρνμας των Τουάθα ντε Ντανάν και μια από τις μητριαρχικές θεότητες της Ιρλανδίας. Σύζυγός της είναι ο Μαγκρέιν (ιρλ. *Mac Gréine*), αλλά απέκτησε τον Μπρες από τον πρίγκιπα Έλαθαν των Φομόριαν.

Το όνομα της Ιρλανδίας (αγγλ. *Ireland*) προέρχεται από το όνομα αυτής της θεότητας και έτσι θεωρείται προσωποποίηση της νήσου και της χώρας.

## Τριαρχία
Η Ερίου αποτελεί ένα σημαντικό τριαρχικό σχήμα θεοτήτων μαζί με τις αδερφές της, **Μπάνβα** και **Φόουλα**. Όταν οι Μιλέσιοι κατέφτασαν από την περιοχή της Ισπανίας, καθεμιά από τις αδελφές ζήτησε να δοθεί το όνομά της στη χώρα. Έτσι κι έγινε, αν και χρησιμοποιήθηκε περισσότερο το όνομα της Ερίου, ενώ τα άλλα δυο ονόματα είχαν περισσότερο ποιητική χρήση.

Κατηγορία:Κελτική μυθολογία
Comicdom

right|thumb|Το πρώτο εξώφυλλο του Comicdom.

Το **Comicdom** ξεκίνησε τον Μάρτιο του 1996 από τους Ηλία Κατιρτζιγιανόγλου και Δημήτρη Σακαρίδη ως ενημερωτικό φάνζιν για τον κόσμο των αμερικανικών κόμικς. Κυκλοφόρησε 9 τεύχη σε 1,5 χρόνο.

Αργότερα εκδόθηκαν άλλα 3 τεύχη σε μία δεύτερη περίοδο και 4 σε μία τρίτη.

Περιείχε κυρίως άρθρα για κόμικς της αμερικανικής σκηνής, αλλά δημοσίευε και κόμικς από Έλληνες δημιουργούς. Εκδόθηκε από την ίδια ομάδα που είχε εκδώσει και την ανθολογία Αrk of Comics.

Στη δεύτερη περίοδο του φάνζιν, τα εξώφυλλα φιλοτέχνησαν Έλληνες καλλιτέχνες, όπως ο Ηλίας Κυριαζής, ο Γαβριήλ Τομπαλίδης και ο Νίκος Μάστορης.

Το 2004 η ομάδα του Comicdom ίδρυσε την Αστική Μη Κερδοσκοπική Εταιρεία Comicdom Press, με αντικείμενο την προώθηση και τη διάδοση των κόμικς στην Ελλάδα. Στις δραστηριότητές της συμπεριλαμβάνονται η ιστοσελίδα (comicdom.gr), το ετήσιο φεστιβάλ κόμικς Comicdom Con Athens (το οποίο ιδρύθηκε το 2006) και οι εκδόσεις κόμικς Ελλήνων δημιουργών.

## Εξωτερικοί σύνδεσμοι

* Η ιστοσελίδα του Comicdom.
* Λίστα περιεχομένων των τευχών του Comicdom.

Κατηγορία:Κόμικς φανζίν
Έρνμας

Στην ιρλανδική μυθολογία, η **Έρνμας** είναι μητριαρχική θεότητα των Τουάθα ντε Ντανάν.

Κόρες της είναι η τριάδα των ιρλανδικών θεοτήτων Ερίου, Μπάνβα και Φόουλα, αλλά και η τριάδα των πολεμικών θεοτήτων Μόρριγκαν, Μπαβ και Μάχα (μερικές φορές και *Άνανν*). 

Ερνμας
Πακρουόγις

Η **Πακρουόγις** (λιθουανικά: *Pakruojis* ) είναι πόλη της Λιθουανίας. Έχει 6.057 κατοίκους.

Είναι χτισμένη κοντά στον ποταμό Κρουόγια (*Kruoja*) και κοντά στην πόλη υπάρχει και (αρδευτικό) φράγμα στον ποταμό.

Η πόλη έχει δώσει το όνομά της στην ευρύτερη περιφέρεια του Πακρουόγις, η οποία έχει έκταση 131.600 εκταρίων. Από αυτά το 71,66% είναι αγροτικές εκτάσεις, το 18% δασικές, το 1,98% καταλαμβάνεται από υδάτινες επιφάνειες, το 2,43% είναι κατοικημένες περιοχές και το 1,9% είναι βιομηχανικές εκτάσεις και δρόμοι. Τα υπόλοιπα 4,03% έχουν άλλες χρήσεις.

Ο πληθυσμός της περιφέρειας είναι μικρός, ανερχόμενος σε περίπου 31.000 άτομα, με αστικό το 27,4% και αγροτικό το 72,6% Από την άποψη των εθνοτήτων 98% είναι Λιθουανοί, 1% ρωσικής καταγωγής και το υπόλοιπο 1% έχει άλλη καταγωγή. Στην περιοχή υπάρχουν τρία (μικρά) μουσεία, 25 βιβλιοθήκες και αρκετά μνημεία πολιτιστικού ενδιαφέροντος.

## Αθλητισμός
* ΦΚ Κρουόγια Πακρουόγις - Ποδόσφαιρο

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λιθουανίας
Οχρίδα (αποσαφήνιση)

Το τοπωνύμιο **Οχρίδα** αναφέρεται στα εξής:

*Οχρίδα (λίμνη), στα σύνορα της Βόρειας Μακεδονίας με την Αλβανία
*Οχρίδα (πόλη), στη Βόρεια Μακεδονία στις όχθες της λίμνης Οχρίδας 
*Δήμος Οχρίδας, δήμος της Μακεδονίας
Μάεβ

Στην ιρλανδική μυθολογία, η **Μάεβ** ή **Μεδβ** ή **Μεγβ** ή **Μιέβ** (ιρλ. *Meḋḃ, Medhbh, Meadhbh, Meab°, Meabh, Maeve, Maev*) είναι βασίλισσα του Κόνναχτ στον Κύκλο του Όλστερ. Πατέρας της ήταν ο Eochaid Feidlech, Βασιλιάς της Ιρλανδίας.
Το παλάτι της βρισκόταν στο Κρούαν (ιρλ. *Cruachan*), στο σημερινό Ροσκόμον της Ιρλανδίας. Αρχικά θα πρέπει να αποτελούσε "ηγεμονική θεά", την οποία θα παντρευόταν τελετουργικά ο βασιλιάς, σαν τμήμα της στέψης του. Το όνομα *Medhbh* σημαίνει *"αυτή που προκαλεί μέθη"*, οπότε η γαμήλια τελετή μάλλον θα περιλάμβανε το έθιμο να πίνει ο βασιλιάς κι η θεά από κοινό ποτήρι.

Ο πρώτος σύζυγος της Μάεβ ήταν ο **[[Κόνορ μακ Νέσσα]]** (Conchobar mac Nessa) του Όλστερ, αλλά ο γάμος δεν κράτησε. Η Μάεβ αργότερα σκότωσε την επόμενη σύζυγο του Κόνορ, την Έθνε (*δεν είναι το ίδιο πρόσωπο με τη θεά [[Έθνι]]*), όταν ήταν έγκυος, αλλά ο γιος της, Furbaid, κατάφερε να επιζήσει. Η Έθνε ήταν αδερφή της Μάεβ.

Ο πατέρας της την έκανε βασίλισσα του Κόνναχτ, απομακρύνοντας τον τότε βασιλιά, **Tinni mac Conri**. Ωστόσο, ο Τίννι επανήλθε στον θρόνο, καθώς αργότερα έγιναν εραστές με τη Μάεβ. Σε μια συγκέντρωση στην Τάρα, ο Κόνορ βίασε τη Μάεβ. Ξέσπασε πόλεμος ανάμεσα στον Βασιλιά και το Όλστερ. Ο Τίννι προκάλεσε τον Κόνορ σε μονομαχία κι έχασε, οπότε ο **Eochaid Dála**, ανταγωνιστής του Τίννι για τον θρόνο, υπερασπίστηκε τον στρατό του Κόνναχτ κατά την υποχώρησή του κι έγινε ο επόμενος σύζυγος της Μάεβ και βασιλιάς του Κόνναχτ.

Η Μάεβ ζήτησε από τον σύζυγό της να πληροί τρία κριτήρια: να είναι ατρόμητος, να μην είναι μνησίκακος και ζηλιάρης. Το τελευταίο δε ήταν ιδιαίτερα σημαντικό, καθώς η Μάεβ είχε πολλούς εραστές. Όσο καιρό ήταν παντρεμένη με τον Eochaid Dála, είχε εραστή τον **[[Έιλιλ]]**, αρχηγό της σωματοφυλακής της. Όταν ο Eochaid το ανακάλυψε, τον προκάλεσε σε μονομαχία κι έχασε. Έτσι, ο Έιλιλ παντρεύτηκε τη Μάεβ κι έγινε ο επόμενος βασιλιάς του Κόνναχτ.

Η Μάεβ και ο Έιλιλ έκαναν μια κόρη, τη Φίναβαρ κι επτά γιους, που όλοι λέγονταν **Μέιν**. Αρχικά είχαν διαφορετικά ονόματα, αλλά η Μάεβ ρώτησε ένα δρυΐδη ποιος από τους γιους της θα σκότωνε τον Κόνορ κι εκείνος απάντησε: "Ο Μέιν". Επειδή δεν είχε γιο με τέτοιο όνομα, έδωσε σε όλους το ίδιο όνομα.

Η Μάεβ επέμεινε στο να έχει ίδια περιουσία με τον σύζυγό της κι έτσι ξεκίνησε η Επιδρομή του Κούλεϊ (Táin Bó Cúailnge), όταν ανακάλυψε ότι ο Έιλιλ είχε ένα ταύρο περισσότερο από αυτήν. Στην ουσία, ήταν ένας πόλεμος του Κόνναχτ, της Μάεβ και του Έιλιλ, εναντίον του Όλστερ, το οποίο υπερασπιζόταν από τους δυο εραστές ο ήρωας Κουχούλιν. Στο πλευρό της Μάεβ ήταν ο **[[Φέργκους]]**, πρώην βασιλιάς του Όλστερ σε εξορία, ένας από τους εραστές της. Αργότερα έβαλε να σκοτώσουν τον Έιλιλ, γιατί συνωμοτούσε εναντίον του Φέργκους.

Προς το τέλος της ζωής της, η Μάεβ συνήθιζε να πηγαίνει για μπάνιο σε μια λίμνη. Ο **Furbaide**, γιος της νεκρής Έθνε, ζητούσε εκδίκηση για τον θάνατο της μητέρας του. Ήταν πολύ καλός στη σφεντόνα κι έτσι με ένα κομμάτι τυρί σημάδεψε ένα μήλο σε ένα κλαδί ψηλά πάνω από το κεφάλι της Μάεβ κι έτσι τη σκότωσε. Στον θρόνο του Κόνναχτ τη διαδέχτηκε ο γιος της, Maine Athramail.

Κατηγορία:Κελτική μυθολογία
Κατηγορία:Ιστορία της Ιρλανδίας
Φάτα Μοργκάνα

Το όνομα **Φάτα Μοργκάνα** μπορεί να αναφέρεται:

* στην Μοργκάνα λε Φέι, αδερφή του βασιλιά Αρθούρου.
* στη φάτα μοργκάνα, οπτικό φαινόμενο.
* στο ποίημα *Fata Morgana* του ποιητή Νίκου Καββαδία.
* στη μελοποιημένη εκδοχή της *Fata Morgana* του Καββαδία από τη Μαρίζα Κωχ.
Ρότζερ Γουώτερς

Ο **Ρότζερ Τζορτζ Γουώτερς** (, γενν. 6 Σεπτεμβρίου 1943) είναι Άγγλος μουσικός και ένα από τα ιδρυτικά μέλη των Pink Floyd. Έμεινε με το συγκρότημα από το 1965 έως το 1985 με πολύ μεγάλη επιτυχία. Έπαιζε μπάσο και έκανε και τα κύρια φωνητικά (μαζί με τον Γκίλμορ). Ήταν επίσης υπεύθυνος για τους περισσότερους στίχους και το επικό μέγεθος των συναυλιών τους.

Η επιτυχία και εμπορικότητα των Floyd είχε αρχίσει να βαραίνει τους ώμους του  Γουώτερς. Μετά τον γιγαντισμό των συναυλιών για το άλμπουμ *The Wall* και την πολύ μεγάλη διάδοση των τραγουδιών άρχισε να έχει προβλήματα με τα υπόλοιπα μέλη του γκρουπ. Το άλμπουμ *The Final Cut* ήταν φτιαγμένο σχεδόν εξολοκλήρου από τον Γουώτερς, με τα υπόλοιπα μέλη να έχουν περιθωριακό ρόλο και να μην είναι ικανοποιημένα.

Η κατάσταση οδήγησε σε πολλές τριβές και έτσι το 1985 ο Γουώτερς αποχώρησε από τους Floyd κάνοντας και μια απόπειρα να αποκτήσει τα εμπορικά δικαιώματα του ονόματος, που όμως απέτυχε γρήγορα. Μετά το 1985 άρχισε σόλο καριέρα με όχι πολύ θεαματικά αποτελέσματα, αλλά με καλές κριτικές.

Στις 2 Ιουλίου 2005 επανενώθηκε προσωρινά με την υπόλοιπη μπάντα για την φιλανθρωπική συναυλία του Live 8 στο Λονδίνο. Στην Ελλάδα εμφανίστηκε στις 18 Ιουνίου 2006 στη Μαλακάσα, για μια ζωντανή εκτέλεση του *The Dark Side of the Μoon* αλλά και υλικού από τους προσωπικούς του δίσκους.

Στο πλαίσιο της  παγκόσμιας περιοδείας “The Wall Live”, με αφορμή τη συμπλήρωση 30 χρόνων από τη δημιουργία του πολύ-πλατινένιου άλμπουμ των Pink Floyd, ο έδωσε ακόμη μία συναυλία στην Ελλάδα, την Παρασκευή, 8 Ιουλίου 2011, στο Κλειστό Γήπεδο Μπάσκετ Ο.Α.Κ.Α.

Το οπτικοακουστικό υπερθέαμα «The Wall» του 2011 ,επαναλήφθηκε,ανασχεδιασμένο και με νέες προεκτάσεις στον ίδιο χώρο την Τετάρτη, 31 Ιουλίου του 2013.

## Προσωπική δισκογραφία
:*Δείτε το λήμμα [[Pink Floyd]] για τη δισκογραφία του με το συγκρότημα.*
* (1970) *Music from "The Body* - σάουντρακ με τον Ron Geesin; features all of Pink Floyd on one track.
* (1984) *The Pros and Cons of Hitch Hiking* - U.S.#31 UK#13 
* (1986) *Όταν φυσά ο άνεμος (*When the Wind Blows*) - μουσική για την ομώνυμη ταινία
* (1987) *Radio K.A.O.S.* - concept album U.S.#50 UK#25
* (1990) *The Wall Live in Berlin* - U.S.#56 UK#24
* (1992) *Amused to Death* - concept album U.S.#21 UK#8
* (2000) *In the Flesh Live* - live U.S.#136 UK#122
* (2003) *Flickering Flame: The Solo Years Vol. 1* - συλλογή
* (2005) *Ça Ira*- όπερα σε τρεις πράξεις 
* (2005) *Ça Ira* (Γαλλική έκδοση)
* (2005) *To Kill The Child/Leaving Beirut''

## Παραπομπές

## Εξωτερικοί σύνδεσμοι

Γουωτερς Ροτζερ
Γουωτερς Ροτζερ
Κατηγορία:Μέλη των Pink Floyd
Χιούη, Λιούη και Ντιούη

Οι **Χιούη, Λιούη και Ντιούη** (αγγλικά: **Huey, Dewey, Louie**) είναι τριάδα φανταστικών παπιών της οικογένειας **Ντακ** της The Walt Disney Company και ανίψια του Ντόναλντ Ντακ. Είναι πανομοιότυπα τρίδυμα που ξεχωρίζουν μόνο από το χρώμα των καπέλων τους: κόκκινο για τον Χιούη, πράσινο για τον Λιούη και μπλε για τον Ντιούη.

## Ιστορία
Δημιουργοί των τριών ανιψιών του Ντόναλντ θεωρούνται οι Τεντ Όσμπορν και Αλ Ταλιαφέρο που τα πρωτοχρησιμοποίησαν στο κυριακάτικο κόμικς στριπ του Ντόναλντ στις 17 Οκτωβρίου του 1937. Η πρώτη τους εμφάνιση στα κινούμενα σχέδια ήταν στην ιστορία *Τα ανίψια του Ντόναλντ* το 1938  και έκτοτε έχουν εμφανιστεί σε αμέτρητες σειρές κινουμένων σχεδίων, ταινίες και κόμικς.

## Άλλα στοιχεία
Ο Χιούη, ο Λιούη και ο Ντιούη είναι μέλη του σώματος των Μικρών Εξερευνητών, που τους παρέχει και το περίφημο βιβλίο με συμβουλές και πληροφορίες πολύ χρήσιμες στις διάφορες περιπέτειες που μπλέκουν, ακολουθώντας τόσο τον Ντόναλντ, όσο και τον άλλο θείο τους, τον τσιγκούνη Σκρουτζ.

## Δείτε επίσης
* Ντόναλντ Ντακ
* Σκρουτζ Μακ Ντακ
*Γενιά Μακ Ντακ

## Παραπομπές


## Εξωτερικοί σύνδεσμοι
* 
* Τα ανίψια στην Toonopedia

Κατηγορία:Disney (χαρακτήρες κόμικς)
Κατηγορία:Φανταστικά τρίδυμα
Κατηγορία:Χαρακτήρες κόμικς που δημιουργήθηκαν το 1937
Κατηγορία:Χαρακτήρες κόμικς που δημιουργήθηκαν το 1938
Evil Empire (άλμπουμ)

Το ***Evil Empire*** είναι το δεύτερο άλμπουμ των Rage Against the Machine. Κυκλοφόρησε στις 15 Απριλίου του 1996 σχεδόν 4 χρόνια μετά την κυκλοφορία του πρώτου άλμπουμ του συγκροτήματος. 

Ο τίτλος του άλμπουμ προέρχεται από την φράση *[[evil empire]]*, η οποία χρησιμοποιήθηκε από τον πρώην πρόεδρο τον Η.Π.Α. Ρόναλντ Ρείγκαν και πολλούς Δυτικούς συντηρητικούς για να περιγραφεί  η πρώην Σοβιετική Ένωση.

## Περιεχόμενα
#"People of the Sun" – 2:30
#"Bulls on Parade" – 3:51
#"Vietnow" – 4:39
#"Revolver" – 5:30
#"Snakecharmer" – 3:55 
#"Tire Me" – 3:00
#"Down Rodeo" – 5:20
#"Without a Face" – 3:36
#"Wind Below" – 5:50
#"Roll Right" – 4:22
#"Year of tha Boomerang" – 3:59

## Singles

* Bulls on Parade - 1996
* People of the Sun - 1996
* Tire Me - 1996
* Down Rodeo - 1997
* Vietnow - 1997

Κατηγορία:Δισκογραφία των Rage Against the Machine
Κατηγορία:Άλμπουμ του 1996
Έιλιλ

Στην ιρλανδική μυθολογία, ο **Έιλιλ** (ιρλ. *Αilill ή Oilioll*) ήταν βασιλιάς του Κόνναχτ και σύζυγος της Μάεβ στον Κύκλο του Όλστερ.

Ο Έιλιλ ήταν ο ιδιοκτήτης του Finnbhennach, του ταύρου με τα λευκά κέρατα του Κόνναχτ. Αν και ο ταύρος γεννήθηκε στο κοπάδι της Μάεβ, ο θρύλος λέει ότι ο ταύρος θεώρησε κατώτερο το ότι ανήκε σε γυναίκα παρά σε άντρα κι έτσι πήγε υπό την κυριότητα του Έιλιλ. Όταν το ανακάλυψε αυτό η Μάεβ, ξεκίνησε την Επιδρομή του Κούλεϊ (Táin Bó Cúailnge) εναντίον του Όλστερ.

Ο Έιλιλ έπρεπε να πληροί τα κριτήρια που είχε θέσει η Μάεβ: να είναι ατρόμητος, να μην είναι μνησίκακος και ζηλιάρης. Παρόλ' αυτά, συνωμότησε για το θάνατο του Φέργκους, εραστή της Μάεβ, και γι' αυτό εκείνη διέταξε να τον σκοτώσουν. Για τον θάνατό του Φέργκους, τελικά, πήρε εκδίκηση ο Κόναλ Κέρναχ, που σκότωσε τον Έιλιλ.

Ο Έιλιλ απέκτησε με τη Μάεβ μια κόρη, τη Φίναβαρ.

Ειλιλ
Φίναβαρ

Στην ιρλανδική μυθολογία, η **Φίναβαρ** (ιρλ. *Findabair ή Finnabair*) είναι η κόρη του Έιλιλ και της Μάεβ του Κόνναχτ.

Ερωτεύτηκε τον Φρεκ, αλλά εκείνος αρνήθηκε να δώσει προίκα για να την παντρευτεί. Αντ' αυτού, βοήθησε τη Μάεβ να πολεμήσει το Όλστερ στην Επιδρομή του Κούλεϊ (Táin Bó Cuailnge). Ο Φρεκ βρήκε το θάνατο από τον Κουχούλιν κι η Φίναβαρ προσφέρθηκε από τους γονείς της ως δώρο σε αρκετούς πολεμιστές, αν κατάφερναν να αντιμετωπίσουν τον Κουχούλιν.

Όταν ο Ρόχι (Rochad mac Fathemain), ο πρώτος έρωτας της Φίναβαρ, προσέτρεξε στο πλευρό του Κουχούλιν, ο Έιλιλ κι η Μάεβ έστειλαν την κόρη τους να περάσει τη νύχτα μαζί του σε αντάλλαγμα με εκεχειρία. Αποκαλύφθηκε όμως ότι σε καθένα από τους εφτά βασιλείς του Μούνστερ είχε προσφερθεί το χέρι της Φίναβαρ ως αντάλλαγμα για την υποστήριξή τους, οπότε στράφηκαν εναντίον του στρατού του Κόνναχτ. Σε εκείνη τη μάχη σκοτώθηκαν 700 άνδρες και η Φίναβαρ πέθανε από ντροπή.

Το όνομα της Φίναβαρ ετυμολογικά συγγενεύει με το όνομα *Γκουένγουιβαρ* (Gwenhwyfar), το αντίστοιχο ουαλικό όνομα της Γκουίνεβιρ.

Κατηγορία:Κελτική μυθολογία
Φρεκ

Στην ιρλανδική μυθολογία, ο **Φρεκ** (ιρλ. *Fráech*) είναι ήρωας του Κόνναχτ στον Κύκλο του Όλστερ. Είναι ανιψιός της Μπόαν, θεάς του ποταμού Μπουν, κι είναι γνωστός για την ομορφιά του. 

Ο Φρεκ πολιορκούσε τη Φίναβαρ, κόρη του Έιλιλ και της Μάεβ. Αρνήθηκε να δώσει προίκα γι' αυτήν, αλλά συμφώνησε να βοηθήσει τη Μάεβ να νικήσει το Όλστερ στην Επιδρομή του Κούλεϊ (Táin Bó Cuailnge). Βρήκε το θάνατο από πνιγμό σε ένα ποτάμι, κατά τη διάρκεια μονομαχίας με τον ήρωα Κουχούλιν.

Κατηγορία:Κελτική μυθολογία
Άβαλον

Η νήσος **Άβαλον** (αγγλ. *Avalon*), ή το *Άβαλον*, ή *Αβαλονία*, ή "Νήσος των μήλων", είναι μυθικό νησί κάπου στα Βρετανικά Νησιά, πασίγνωστο για τα ωραία του μήλα. Το Άβαλον κάποιες φορές αναφέρεται ότι είναι η θρυλική περιοχή, την οποία επισκέφτηκε ο Ιησούς μαζί με τον Ιωσήφ από Αριμαθαίας στα Βρετανικά Νησιά και το μέρος όπου αργότερα ιδρύθηκε η πρώτη εκκλησία στη Βρετανία. Η τοποθεσία του Άβαλον συνήθως συσχετίζεται με το σημερινό Γκλάστονμπερυ, του Σόμερσετ.

Επίσης, λέγεται ότι είναι το μέρος όπου είναι θαμμένος ο βασιλιάς Αρθούρος. Σύμφωνα με το μύθο, μεταφέρθηκε εκεί με μια βάρκα από την ετεροθαλή αδερφή του, Μοργκάνα λε Φέυ, για να γιατρέψει τις πληγές του, και το σώμα του βρίσκεται ακόμα εκεί.

Από τον 11ο μόλις αιώνα έχουν τις ρίζες τους οι παραδόσεις που θέλουν το μυθικό νησί Άβαλον να βρίσκεται στο Γκλάστονμπερυ κι εκεί να βρίσκεται θαμμένος ο Αρθούρος. Κατά τη βασιλεία του Ερρίκου Β΄ της Αγγλίας, σύμφωνα με χρονικογράφους, έγινε έρευνα στο ύψωμα Γκλάστονμπερυ Τορ, όπου βρέθηκε σε βάθος 5 μέτρων ένα μπαούλο από βελανιδιά, σαν φέρετρο, στο οποίο υπήρχε η επιγραφή:

:***Hic jacet sepultus inclitus rex Arthurus in insula Avalonia***. 
:*Ενθάδε κείται ο Βασιλιάς Αρθούρος στο νησί Αβαλονία.*

Τα λείψανα επανενταφιάστηκαν με μια μεγάλη τελετή, στην οποία παρευρέθηκε ο ίδιος ο βασιλιάς Εδουάρδος Α΄, μπροστά από το Αββαείο του Γκλάστονμπερυ, όπου συνέρρεαν πλήθη προσκυνητών μέχρι τη Μεταρρύθμιση.

Ωστόσο, ο θρύλος του Γκλάστονμπερυ από πολλούς θεωρείται απάτη. Πρώτον, η επιγραφή στο μπαούλο θεωρείται αναχρονιστική, καθώς ταιριάζει περισσότερο στο 10ο αιώνα παρά στον 6ο. Δεύτερον, δε φαίνεται να υπάρχει μαρτυρία για κάποια ανακάλυψη στην περιοχή το 10ο αιώνα, συν το γεγονός ότι υπήρχαν κίνητρα και από το ίδιο το Αββαείο να επινοήσει μια τέτοια ιστορία.

Άλλες θεωρίες υποδεικνύουν την περιοχή της Κορνουάλης, το Νησί Αβάλ στις ακτές της Βρετάνης στη Γαλλία, αλλά και την τοποθεσία Μπραφ μπάυ Σαντς (*Burgh by Sands*) στην Αγγλία, όπου στα ρωμαϊκά χρόνια υπήρχε το Τείχος του Αδριανού, κοντά στην περιοχή Καμπογκλάννα (*Camboglanna*). Συμπτωματικά, η περιοχή της τελευταίας μάχης του βασιλιά Αρθούρου λέγεται ότι είχε το όνομα *[[Μάχη του Κάμλαν|Κάμλαν]]*.

## Δείτε επίσης
* *[[Οι Ομίχλες της Άβαλον]]*

## Εξωτερικοί σύνδεσμοι
* 

Κατηγορία:Τοποθεσίες της κελτικής μυθολογίας
Κατηγορία:Αρθουριανός κύκλος
Αν Τάιλερ

Η **Αν Τάιλερ** (Anne Tyler) (25 Οκτωβρίου, 1941) είναι Αμερικανίδα συγγραφέας. Το 1989 τιμήθηκε με το βραβείο Πούλιτζερ για το μυθιστόρημά της *Δεσμώτες του παρελθόντος* (*Breathing Lessons*). 

Γεννήθηκε στη Μινεάπολη της Μινεσότα και μεγάλωσε στη Βόρεια Καρολίνα. Αποφοίτησε από το Πανεπιστήμιο Duke και ολοκλήρωσε τις μεταπτυχιακές της σπουδές στη Ρωσική Φιλολογία στο Πανεπιστήμιο Κολούμπια της Νέας Υόρκης. Εργάστηκε ως βιβλιοθηκονόμος μέχρι που μετακόμισε στη Βαλτιμόρη του Μέριλαντ. Το 1963 παντρεύτηκε τον Ιρανό ψυχίατρο και συγγραφέα Ταγκί Μοχάμεντ Μονταρέσι (Taghi Mohammad Modarressi), με τον οποίο απέκτησε δύο κόρες. Ο Modarressi πέθανε το 1997. 

Μερικά διηγήματά της έχουν δημοσιευθεί στις εφημερίδες "The New Yorker" και "The Saturday Evening Post" καθώς και στο περιοδοκό "Harper's", αλλά δεν έχουν εκδοθεί σε συλλογή.

## Μυθιστορήματα
**If Morning Ever Comes* (1964)
**The Tin Can Tree* (1965)
**A Slipping-Down Life* (1970)
**The Clock Winder* (1972)
**Celestial Navigation* (1974)
**Searching for Caleb* (1975)
**Earthly Possessions* (1977)
**Morgan's Passing* (1980)
**Dinner at the Homesick Restaurant* (1982)
**The Accidental Tourist* (*Αταίριαστοι εραστές*) (1985)
**Breathing Lessons* (*Δεσμώτες του παρελθόντος*) (1988)
**Saint Maybe* (1991)
**Ladder of Years* (*Η κλίμακα του χρόνου*) (1995)
**A Patchwork Planet* (1998)
**Back When We Were Grownups* (2001)
**The Amateur Marriage* (2003)
**Digging to America* (2006)

## Ταινίες
**The Accidental Tourist* (1988) 
**Breathing Lessons* (TV) (1994) 
**Saint Maybe* (TV) (1998) 
**A Slipping-Down Life* (1999) 
**Earthly Possessions* (TV) (1999)
**Back When We Were Grownups* (TV) (2004)

## Παραπομπές


## Εξωτερικοί σύνδεσμοι
*Συνέντευξη της Αν Τάιλερ στο failbetter.com
*Βιογραφία της Αν Τάιλερ και κριτική του ''Back When We Were Grownups''
*Accidental Celeb, *The Observer,* της Lisa Allardice. Ενημέρωση στις 14 Ιανουαρίου 2010.

Κατηγορία:Αμερικανίδες μυθιστοριογράφοι
Κατηγορία:Αμερικανοί διηγηματογράφοι
Ιερός Λόχος Καρχηδονίων

thumb|100px|Απεικόνιση στρατιώτη του Ιερού Λόχου

Ο **Καρχηδονιακός Ιερός Λόχος** ήταν η Εθνοφυλακή της Καρχηδόνας και αντίθετα με τον υπόλοιπο Καρχηδονιακό στρατό συγκροτούνταν μόνο από Καρχηδόνιους και όχι από μισθοφόρους. Σε κάθε πόλη υπήρχε διαφορετικός λόχος που αποτελούνταν ή από ιππείς ή από πεζούς.
Με την είσοδο τους στον λόχο έδιναν έναν όρκο και έπαιρναν τον οπλισμό τους από ναούς, για αυτό τον λόγο ονομάστηκαν ιεροί λόχοι. Φορούσαν άσπρο ρουχισμό που δήλωνε το χρώμα του θανάτου στον Καρχηδονιακό πολιτισμό.
Διαλύθηκαν στον Α' Καρχηδονιακό πόλεμο με τους Ρωμαίους και ανασυστάθηκαν από τον Αννίβα πριν την εισβολή στην Ρώμη.

## Παραπομπές


Κατηγορία:Στρατιωτικοί σχηματισμοί της Αρχαιότητας
Κατηγορία:Στρατός της Καρχηδόνας
Λήδρα

400px|μικρογραφία|δεξιά|Χάρτης με τα αρχαία Κυπριακά βασίλεια
Η **Λήδρα** ήταν αρχαία πόλη βασίλειο της Κύπρου, στη θέση της σημερινής Λευκωσίας.

Κατά την αρχαιότητα υπήρχαν στην Κύπρο δώδεκα Πόλεις Βασίλεια καθώς και άλλα μικρότερα. Μία από αυτές τις δέκα πόλεις ήταν και η Λήδρα (αρχική ονομασία Λέδρες) η οποία βρισκόταν στο κέντρο του νησιού, εκεί που βρίσκεται η σημερινή Λευκωσία. Ένας από τους βασιλιάδες της Λήδρας που γνωρίζουμε ήταν ο Ονασαγόρας. 

Κατά τον μεσαίωνα αποκαλούνταν *Λευτεώνα* και ήταν έδρα επισκόπου αλλά των διοικητών του νησιού. Ένας από τους γνωστούς επίσκοπος της πόλης ήταν ο Τρυφίλιος που πήρε μέρος στη σύνοδο της Νίκαιας. Τα σημερινά τείχη χτίστηκαν αρχικά το 1567 από τους ενετούς.

## Βιβλιογραφία
* Αθανάσιου Σακελάριου, *Τα Κυπριακά ήτοι, πραγματεία περί γεωγραφίας, αρχαιολογία, στατιστικής, μυθολογίας και διαλέκτου της Κύπρου*, τόμος 1,  Αθήνα 1855

Κατηγορία:Πόλεις της αρχαίας Κύπρου
Κατηγορία:Ιστορία της Λευκωσίας
Κατηγορία:Εγκαταλελειμμένοι οικισμοί στην Κύπρο
Ονήσιλος

Ο **Ονήσιλος**, (... - 497 π.Χ.) ήταν βασιλιάς της Σαλαμίνας της Κύπρου, που έζησε κατά τα τέλη του 6ου και τις αρχές του 5ου  αιώνα π.Χ.

## Βιογραφία
Επαναστάτησε εναντίον του αδελφού του, φιλόπερσου βασιλιά Γόργου και όταν κατάφερε να τον εκθρονίσει, ηγήθηκε όλων των Κυπρίων (πλην των Αμαθούσιων) σε επανάσταση ενάντια στους Πέρσες (499 π.Χ.)
Ο βασιλιάς των Περσών Δαρείος ο Α' έστειλε στόλο και πολύ στρατό υπό τις διαταγές του Αρτύβιου για να καταπνίξει την επανάσταση.
Ο Ονήσιλος ζήτησε την βοήθεια των Ιώνων, οι οποίοι έστειλαν στην Κύπρο ισχυρό στόλο . 

Έγινε ναυμαχία και πεζομαχία στην οποία αρχικά οι Ίωνες κέρδισαν τους Πέρσες. Στη μάχη διακρίθηκε ο Ονήσιλος που σκότωσε τον αρχηγό του Περσικού στρατού Αρτύβιον. Όταν όμως ο τύραννος του Κουρίου Στασάνωρ, μαζί με τον στρατό του, αποχώρησε από την  μάχη, τον ακολούθησαν και Σαλαμιναίοι οπλίτες με αποτέλεσμα η μάχη να γείρει προς τους Πέρσες.
Ο Ονήσιλος, μαχόμενος απεγνωσμένα, σκοτώθηκε.

Οι Αμαθούσιοι τον αποκεφάλισαν και κρέμασαν το κεφάλι του σε δημόσια θέα. Ένα σμήνος από μέλισσες κατέφυγε στο κρανίο του Ονήσιλου και έκαναν εκεί τη φωλιά τους. Μετά από αυτό οι Αμαθούσιοι ζήτησαν χρησμό από μαντείο το οποίο τους προέτρεψε να τον θάψουν με τιμές ήρωα και να του προσφέρουν θυσίες, όπως και έγινε.

## Βιβλιογραφία
*Ηροδότου, Αλικαρννήσηος, ιστορικοί λόγοι Θ΄, έκδοση J. Cooke, et J. Parker, 1808, σελίδα 61
*
## Εξωτερικοί σύνδεσμοι
Κυριάκου Δ. Παπαδόπουλου, Ονήσιλος

## Παραπομπές


Κατηγορία:Βασιλείς της αρχαίας Σαλαμίνας Κύπρου
Μοργκάουζ

Στον Αρθουριανό Κύκλο, η **Μοργκάουζ** (γνωστή και ως *Άννα*) είναι ετεροθαλής αδερφή του Βασιλιά Αρθούρου, η οποία κοιμήθηκε μαζί του και γέννησε τον Μόρντρεντ, τον διεστραμμένο διάδοχο που έμελλε να φέρει την πτώση του Κάμελοτ. Είναι κόρη του Γκορλουά, Δούκα της Κορνουάλης, και της Λαίδης Ιγκρέιν. Παντρεύτηκε τον βασιλιά Λοτ, αντίπαλο του Αρθούρου στις εξεγέρσεις που ακολούθησαν τη στέψη του.

Εκτός από τον Αρθούρο, που έχει διαφορετικό πατέρα, τον Ούθερ Πεντράγκον, έχει άλλες δυο αδερφές από τον ίδιο πατέρα: την Ελέν και τη Μοργκάνα λε Φέι. 

Μεταγενέστερες πηγές αναφέρουν ότι η Μοργκάουζ απέκτησε πέντε γιους, μεταξύ των οποίων ο Γκάγουεν, ο οποίος εξελίσσεται σε έναν από τους σημαντικότερους ιππότες του Βασιλιά Αρθούρου, και ο Μόρντρεντ.

Ο χαρακτήρας της εμφανίζεται και στο βιβλίο του Thomas Malory *Le Morte d'Arthur*, αλλά και σε διηγήματα και ιστορίες σχετικές με τον Μέρλιν. Σύμφωνα με αυτά, ο σύζυγός της σκοτώνεται στη μάχη από τον Βασιλιά Πέλλινορ, ξεκινώντας έτσι έναν κύκλο αίματος ανάμεσα στις δυο οικογένειες. Ο Πέλλινορ σκοτώνεται από τους γιους της Μοργκάουζ κι η ίδια αργότερα μπλέκεται σε μια σχέση με τον Λάμορακ, γιο του Πέλλινορ κι έναν από τους καλύτερους Ιππότες της Στρογγυλής Τραπέζης. Ένας από τους γιους της τους πιάνει μαζί και σκοτώνει τη Μοργκάουζ, αφήνοντας τον Λάμορακ να φύγει, οι υπόλοιποι, όμως, νομίζοντας ότι τη μάνα τους τη σκότωσε ο Λάμορακ, τον σκοτώνουν. Αργότερα, ανακαλύπτουν την αλήθεια και διώχνουν τον αδερφό τους από το παλάτι.

Σε σύγχρονες εκδοχές του μύθου, ο χαρακτήρας της Μοργκάουζ συχνά συγχέεται με τη Μοργκάνα λε Φέι, με αποτέλεσμα να θεωρείται αυτή μητέρα του Μόρντρεντ.

Κατηγορία:Αρθουριανός κύκλος
Φαλαισία Αρκαδίας

Η **Φαλαισία** (ή αλλιώς **Μπούρα**) είναι χωριό της Αρκαδίας, σε υψόμετρο περίπου 760 μέτρων και σε απόσταση μερικών χιλιομέτρων από την Μεγαλόπολη. Ανήκει στον Δήμο Φαλαισίας, στον οποίο πρόσφερε το όνομά του λόγω της ύπαρξης κατά τους μεσαιωνικούς χρόνους οικισμού με το όνομα **Φαλαισίαι**. Ο οικισμός καταστράφηκε κατά την Τουρκοκρατία και οι λιγοστοί κάτοικοι εγκαταστάθηκαν στη σημερινή τοποθεσία.

Στη Φαλαισία γεννήθηκε ο έφεδρος αξιωματικός και αντιστασιακός κατά τη διάρκεια της Κατοχής (πρώτα ως αξιωματικός του Ε.Σ. και έπειτα του ΕΛΑΣ), Γεώργιος Κερκεμέζος.

## Αξιοθέατα
* Μονή Μπούρα. Ιστορικό μοναστήρι αφιερωμένο στην Παναγία. Εορτάζει στις 23 Αυγούστου.
* Αγία Τριάδα. Ιστορική εκκλησία που σύμφωνα με την παράδοση αποτελούσε την μητρόπολη της αρχαίας Φαλαισίας.
* Λαογραφικό Μουσείο Φαλαισίας. Μεγάλη συλλογή από παραδοσιακά ενδύματα, υφαντά και οικιακά σκεύη των κατοίκων από τις αρχές του 19ου αιώνα έως τα μέσα του 20ου αιώνα.

## Παραπομπές


## Εξωτερικοί σύνδεσμοι
* Arcadians - Φαλαισία Μεγαλόπολης - Αρκαδία

Κατηγορία:Δήμος Μεγαλόπολης
Κατηγορία:Χωριά της περιφερειακής ενότητας Αρκαδίας
Μονή Μπούρα Αρκαδίας

Η **Μονή Μπούρα Αρκαδίας** είναι ιστορικό μοναστήρι της Αρκαδίας στο Δήμο Μεγαλόπολης το οποίο βρίσκεται 6 χιλιόμετρα νότια από το χωριό Λεοντάρι, δίπλα από την επαρχιακή οδό Λεονταρίου - Σπάρτης και 4 χιλιόμετρα πριν τη Φαλαισία. Είναι αφιερωμένο στην Παναγία και εορτάζει στις 23 Αυγούστου. Η ακριβής χρονολογία κατασκευής του πιθανολογείται στα μέσα του 12ου αιώνα και περιβάλλεται από οχυρωματικό πύργο.

## Παραπομπές


Κατηγορία:Δήμος Μεγαλόπολης
Μπουρα
Μπουρα
GTK+

Η **εργαλειοθήκη GIMP**, (Gimp ToolKit) γνωστή σαν **GTK+**, είναι μια από τις δημοφιλέστερες εργαλειοθήκες widget για το X Window System για δημιουργία γραφικής διεπαφής χρήστη. 
Η GTK+ και η Qt έχουν αντικαταστήσει την Motif, που ήταν το πιο συχνά χρησιμοποιημένο X widget toolkit.

Η GTK+ αναπτύχθηκε αρχικά για το πρόγραμμα επεξεργασίας γραφικών GNU Image Manipulation Program (GIMP), το 1997 από τους Spencer Kimball, Peter Mattis, και Josh MacDonald. Η άδεια διάθεσής του είναι η LGPL. Η GTK+ είναι ελεύθερο λογισμικό και αποτελεί μέρος του εγχειρήματος GNU.

## Κώδικας μη-σχετικός με γραφικά
Η GTK+ περιείχε αρχικά και συναρτήσεις που δεν έχουν σχέση με γραφικά αλλά βοηθούν στην ανάπτυξη εφαρμογών, όπως δομές δεδομένων και το σύστημα αντικειμένων GObject. Αυτές ενώθηκαν σε μια ξεχωριστή βιβλιοθήκη, την Glib, η οποία μπορεί να χρησιμοποιηθεί γενικά και σε εφαρμογές που δεν χρειάζονται γραφική διασύνδεση.

## Συνοδευτικές Βιβλιοθήκες
Η GTK+ συνήθως συνοδεύεται και από τις παρακάτω βιβλιοθήκες:
* GDK
* ATK
* Pango
* Glib

## Παραπομπές


## Εξωτερικοί σύνδεσμοι

* Επίσημη ιστοσελίδα 
* GTK+ 3 Reference Manual  
* gtk-apps.org - ιστοσελίδα με προγράμματα που χρησιμοποιούν το GTK+ 

Κατηγορία:Ελεύθερο λογισμικό
Κατηγορία:Προγραμματισμός
Κατηγορία:GTK+
Βελιγοστή Αρκαδίας

Η **Βελιγοστή** (ή **Σαμαρά**) είναι ένα μικρό χωριό ου Δήμου Μεγαλόπολης σε υψόμετρο 440 μέτρα που απέχει 11 περίπου χιλιόμετρα από τη Μεγαλόπολη και 3 χλμ. από τον δρόμο Μεγαλόπολης - Καλαμάτας. 

Παλαιότερα, αποτελούσε δημοτικό διαμέρισμα του Δήμου Φαλαισίας που είχε έδρα το Λεοντάρι και ο πληθυσμός της, σύμφωνα με την απογραφή 2021 είναι 60 κάτοικοι.

## Ιστορικά στοιχεία

Η Βελιγοστή πρωτοεμφανίζεται στους βυζαντινούς χρόνους και τα ερείπια του βυζαντινού οικισμού και του υδραγωγείου είναι ορατά στη σημερινή τοποθεσία της. Λόγω της σημασίας της, υπήρχε κάστρο με πιθανή θέση τη σημερινή τοποθεσία της ή το αντίστοιχο τοπωνύμιο. 

Κατά τη Φραγκοκρατία και σύμφωνα με το Χρονικό του Μορέως, ο Γοδεφρείδος Α' Βιλλαρδουίνος ίδρυσε Βαρωνία (μια από τις 12 της Πελοποννήσου) με 4 φέουδα και έδρα τη Βελιγοστή ενώ υπήρχε και λατινική Επισκοπή. Η Βαρωνία καταστράφηκε περί το 1300, ενώ κατά την Τουρκοκρατία έχασε τη στρατηγική της θέση.

## Δείτε επίσης
*[[Βαρωνία της Βελιγοστής]]*

## Βιβλιογραφία
* The Franks in the Peloponnese, H. F. Tozer, Journal of Hellenic Studies, Vol. 4, 1883 (1883), pp. 165-236
*doi:10.2307/623369

## Εξωτερικοί σύνδεσμοι
* https://web.archive.org/web/20070206010046/http://arcadia.ceid.upatras.gr/arkadia/places/veligosti.htm
* https://web.archive.org/web/20060822220047/http://users.hol.gr/~zeritis/

## Παραπομπές


Κατηγορία:Δήμος Μεγαλόπολης
Κατηγορία:Χωριά της περιφερειακής ενότητας Αρκαδίας
Κατηγορία:Βαρωνία της Βελιγοστής
GDK

Η **GDK** (*GIMP Drawing Kit*), που σημαίνει γραφική εργαλειοθήκη του GIMP, είναι μια βιβλιοθήκη  γραφικών υπολογιστή που ενεργεί ως «περιτύλιγμα» (αγγλ. *wrapper*)  γύρω από τις συναρτήσεις γραφικών και παραθύρων χαμηλότερου επιπέδου που παρέχονται από το γραφικό υποσύστημα του λειτουρικού. Αρχικά αναπτύχθηκε για το X Window System και η θέση της ήταν ανάμεσα στον εξυπηρετητή X και την βιβλιοθήκη GTK+, χειριζόμενη βασικές διαδικασίες απεικόνισης όπως τα βασικά γραφικά, τα γραφικά τύπου raster (αγγλ. *bitmaps*), οι δρομείς, οι γραμματοσειρές και η λειτουργικότητα μετακίνησης και εναπόθεσης (αγγλ. *drag-and-drop*).

Όπως και η GTK, η GDK διατίθεται με την άδεια  GNU Lesser General Public License.

Η GDK παίζει σημαντικό ρόλο στην μεταφερσιμότητα της GTK+. Με την Glib να παρέχει ήδη χαμηλού επιπέδου διαπλατφορμική λειτουργικότητα, αυτό που χρειάζεται ώστε να μπορεί να τρέχει η GTK+ και σε άλλες πλατφόρμες είναι να μεταφερθεί η GDK στη γραφική διεπαφή του λειτουργικού συστήματος κάθε μίας από αυτές τις πλατφόρμες. Συνεπώς η μεταφορά της GDK στην Win32 και Quartz επιτρέπει σε εφαρμογές που βασίζονται στην βιβλιοθήκη GTK+ να τρέχουν στα λειτουργικά Windows και Mac OS X αντίστοιχα.

Από την έκδοση GTK+ 2.8 κι έπειτα η GDK υποστηρίζει και τη βιβλιοθήκη Cairo.

## Εξωτερικοί σύνδεσμοι
* GDK API , η διεπαφή προγραμματισμού εφαρμογών της βιβλιοθήκης 

Κατηγορία:Ελεύθερο λογισμικό
Κατηγορία:Προγραμματισμός
Κατηγορία:GTK+
Κουντίρκος Ναουμιέστις

Η **Κουντίρκος Ναουμιέστις** είναι κωμόπολη της νοτιοδυτικής Λιθουανίας. Βρίσκεται 25 χιλιόμετρα νοτιοδυτικά από τη Σακιάι και έχει 1.951 κατοίκους.

Ο οικισμός αναφέρεται ήδη από το 1561 με το όνομα *Duoliebaičiai*. Είναι γνωστό ότι εκεί κατοικούσε από το 1740 μια καλά οργανωμένη εβραϊκή κοινότητα, η οποία πριν τον Β' Παγκόσμιο Πόλεμο αριθμούσε πάνω από 3.000 άτομα.

## Παραπομπές


## Εξωτερικοί σύνδεσμοι
*
*Εβραϊκή Εγκυκλοπαίδεια 

Κατηγορία:Πόλεις της Λιθουανίας
Μολετάι

Η **Μολετάι** είναι πόλη της ανατολικής Λιθουανίας. Έχει 7.221 κατοίκους. Είναι δημοφιλές θέρετρο των κατοίκων της πρωτεύουσας της χώρας, Βίλνιους.

Η πόλη αναφέρεται για πρώτη φορά ως ιδιωτική περιουσία του επισκόπου Βίλνιους. Σήμερα διαθέτει αστρονομικό παρατηρητήριο, το μοναδικό της Λιθουανίας. Στην περιοχή υπάρχουν πολλές λίμνες που δέχονται πολλούς κατασκηνωτές κατά τους θερινούς μήνες.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λιθουανίας
Κουπίσκις

Η **Κουπίσκις** (*Kupiškis*) είναι πόλη της βόρειας Λιθουανίας με 8.243 κατοίκους.

Αρχαιολογικά ευρήματα πιστοποιούν ανθρώπινο οικισμό στην περιοχή τουλάχιστον από την 2η-3η χιλιετία π.Χ. Με το όνομα *Kupiškis* αναφέρεται για πρώτη φορά το 1529.

Πριν το Β' Παγκόσμιο Πόλεμο υπήρχε εβραϊκή κοινότητα 1.444 ανθρώπων, με μεγάλη πέτρινη Συναγωγή, το κτίριο της οποία κατά τη σοβιετική περίοδο χρησιμοποιήθηκε ως πολιτιστικό κέντρο.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λιθουανίας
Μπάουσκα

Η **Μπάουσκα** (λετονικά: *Bauska*, ) είναι πόλη της νότιας Λετονίας και έχει 9.348 κατοίκους σύμφωνα με επίσημη εκτίμηση για το 2016. Απέχει 66 χιλιόμετρα από τη Ρίγα και 20 χλμ. από τα σύνορα με τη Λιθουανία. Είναι κτισμένη στο σημείο που ενώνονται οι ποταμοί *Mūsa* και *Mēmele* και σχηματίζουν τον ποταμό Λιέλουπε. Η ίδρυση της πόλης ανάγεται στο 1609 και η πόλη γιόρτασε τα 400 χρόνια της το 2009.

## Παραπομπές


## Εξωτερικοί σύνδεσμοι
* Επίσημη ιστοσελίδα της Μπάουσκα 
* Τουριστική ιστοσελίδα της Μπάουσκα 

Κατηγορία:Πόλεις της Λετονίας
Κότκα

right|180px|thumb|Λουθηρανική εκκλησία στην Κότκα.
Η **Κότκα** (, σημαίνει αετός) είναι πόλη της Φινλανδίας. Έχει πληθυσμό 54.802 κατοίκους (2011).

Βρίσκεται στα νότια της χώρας και οι κάτοικοι μιλούν μόνο τη φινλανδική, αν και στη χώρα ζει ένα μεγάλο μέρος μειονοτικών πληθυσμών, οι οποίοι ομιλούν τη σουηδική γλώσσα.

## Αδελφοποιημένες πόλεις
Η Κότκα έχει αδερφοποιηθεί με τις παρακάτω πόλεις:

*  Αγία Πετρούπολη, Ρωσία
*  Γκντίνια, Πολωνία
*  Κροστάνδη, Ρωσία
*  Τάλιν, Εσθονία

## Παραπομπές


## Εξωτερικοί σύνδεσμοι
* Επίσημη ιστοσελίδα της πόλης
* Χάρτης της Kotka

Κατηγορία:Δήμοι της Φινλανδίας
Κατηγορία:Πόλεις της Φινλανδίας
Λέντβαρις

Η **Λέντβαρις** (λιθουανικά: **Lentvaris** , πολωνικά: **Landwarów**) είναι πόλη της νοτιοανατολικής Λιθουανίας, 9 χιλιόμετρα ανατολικά από την Τρακάι. Έχει 11.832 κατοίκους σύμφωνα με την απογραφή του 2005. 

Τον 19ο αιώνα η οικογένεια *Tyszkiewicz* έχτισε ένα  παλάτι ,γοτθικού ρυθμού, στην πόλη και κατασκεύασε  ένα πάρκο που σχεδιάστηκε από το *Ιdouard Andrι*. Το 1869 χτίστηκε ένα εργοστάσιο καρφιών. Στην Λέντβαρις γεννήθηκε μία από τις σημαντικότερες  Σοπράνο του 20ού αιώνα η *Teresa Żylis-Gara*.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λιθουανίας
Μαζέικιαϊ

thumb|right|140 px|ο θυρεός της Μαζέικιαϊ
Το **Μαζέικιαϊ** (λιθουανικά: *Mažeikiai*) είναι πόλη της βορειοδυτικής Λιθουανίας. Έχει 42.675 κατοίκους. Ανήκει στην Επαρχία του Τελσιάϊ.

Στην περιοχή του Μαζέικιαϊ υπάρχει μεγάλο διυλιστήριο πετρελαίου το ονομαζόμενο Mažeikių Nafta.
Το διυλιστήριο επίσης είναι συνδεδεμένο με ένα από τα μεγαλύτερα οικονομικά και πολιτικά σκάνδαλα που σημειώθηκαν στη χώρα τα τελευταία χρόνια.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λιθουανίας
Σάλτσινινκαϊ

Η **Σάλτσινινκαϊ** (λιθουανικά: **Šalčininkai** , πολωνικά: **Soleczniki**) είναι πόλη της νοτιοδυτικής  Λιθουανίας στα σύνορα με τη Λευκορωσία. Έχει 6.644 κατοίκους (2005).

Η πόλη αποτελεί έδρα δημοτικού διαμέρισματος από το 1956. Παρουσιάζει έντονο πολυεθνικό χαρακτήρα καθώς ο πληθυσμός της πόλης αποτελείται Πολωνούς, Λιθουανούς, Λευκορώσους, Ρώσους και Ρομά. 

Στο οικόσημο της πόλης απεικονίζονται τρία φουντούκια που συμβολίζουν την αλληλεγγύη μεταξύ των διαφορετικών πληθυσμών. Στην περιοχή, εξάλλου, υπάρχει μία από τις κυριότερες πολωνικές κοινότητες σε ολόκληρη τη Λιθουανία. 

## Αδελφοποιημένες πόλεις
*  Λόβιτς, Πολωνία (2003)
*  Ζνιν, Πολωνία (2003)

## Παραπομπές


## Εξωτερικοί σύνδεσμοι
* 
* Επίσημος ιστότοπος της πόλης (στα λιθουανικά)

Κατηγορία:Πόλεις της Λιθουανίας
Τούιρεν

Στην ιρλανδική μυθολογία, ο **Τούιρεν** (ιρλ. *Tuireann*) είναι πατέρας του Κρέιγνε, του Λούχτα και του Γκοϊβένου από τη θεά Μπρίγκιντ.

Ανάμεσα στα άλλα παιδιά του, ο Μπράιαν, ο Γιούχαρ κι ο Γιουχάρμπα σκότωσαν τον Κίαν, πατέρα του Λουγ. Κι όταν ο Λουγ πήρε την εκδίκησή του και τους σκότωσε, ο Τούιρεν πέθανε από τη λύπη του πάνω από τους τάφους τους.

Ο Τούιρεν μάλλον σχετίζεται με τον γαλατικό θεό Τάρανις και, κατ' επέκταση, με το σκανδιναβικό θεό Θωρ.

Τουιρεν
Νουάντου

Στην ιρλανδική μυθολογία, ο **Νουάντου** (ιρλ. *Nuadha ή Nuadhu*) ήταν βασιλιάς των Τουάθα ντε Ντανάν. 

Ένας από τους **Τέσσερις Θησαυρούς** των Τουάθα ντε Ντανάν ήταν το σπαθί του Νουάντου, το Φράγκαρχ, το οποίο έκοβε στα δυο τους εχθρούς του. Στην Πρώτη Μάχη της Μόι Τούραχ (**Magh Tuiredh**), ο Νουάντα έχασε το χέρι του, το οποίο αργότερα αναπληρώθηκε από τον Ντίαν Κεχτ και τον Κρέιγνε με ένα ασημένιο χέρι. Εν τω μεταξύ, ο Νουάντου δεν ήταν αρτιμελής, οπότε δεν μπορούσε να είναι βασιλιάς και στη θέση του εξέλεξαν βασιλιά τον Μπρες, που η μισή του καταγωγή ήταν και από τους Φομόριαν.

Ο Μπρες αποδείχθηκε ότι ήταν τύραννος, αφού υποχρέωνε τους Τουάθα ντε Ντανάν να δουλεύουν σαν σκλάβοι για τους Φομόριαν, κι έτσι ο Νουάντου επανήλθε στο θρόνο. Αργότερα, ο γιος του Ντίαν Κεχτ, Μιοχ, του έφτιαξε ένα χέρι από σάρκα και οστά, προκαλώντας την οργή και το φθόνο του πατέρα του, που τον σκότωσε.

Ο Νουάντου έθεσε τον πολεμιστή Λουγ επικεφαλής του στρατού κι εκείνος οδήγησε τους Τουάθα ντε Ντανάν στη νίκη εναντίον των Φομόριαν στη Δεύτερη Μάχη της Μόι Τούραχ. Ο Νουάντου όμως σκοτώθηκε στο πεδίο της μάχης από τον Μπάλορ των Φομόριαν.

Κατηγορία:Κελτική μυθολογία
Κεν Ρίτσμοντ

Ο **Κεν Ρίτσμοντ** (*Kenneth Richmond*, Κένσινγκτον, 10 Ιουλίου 1926 - Μείζον Λονδίνο, 3 Αυγούστου 2006) ήταν Βρετανός χάλκινος ολυμπιονίκης της πάλης το 1952 και ηθοποιός. 

## Ως ηθοποιός
Σημαντική του εμφάνιση ήταν στο ρόλο του παλαιστή Νικολάι στην ταινία του Ζυλ Ντασσέν *"Night and the City"*. Ήταν επίσης γνωστός ως ο 4ος και τελευταίος ημίγυμνος άνδρας που έπαιζε το (χάρτινο) γκονγκ στις ταινίες του Άρθουρ Ρανκ (το στούντιο έκλεισε το 1980), όπως  *[[Μεγάλες Προσδοκίες (ταινία)|Μεγάλες Προσδοκίες]]*, *"Black Narcissus"*, *"The Red Shoes"*, και *"Kind Hearts and Coronets"*. 

## Μετάλλιο σε Ολυμπιακούς Αγώνες
Αγωνίστηκε σε Ολυμπιακούς Αγώνες στην ελληνορωμαϊκή πάλη για πρώτη φορά το 1948 , κατακτώντας την 5η θέση στην κατηγορία ελαφρών βαρέων βαρών. Στους Ολυμπιακούς Αγώνες του 1952 κατέκτησε το χάλκινο μετάλλιο στην κατηγορία βαρέων βαρών της ελευθέρας. Αγωνίστηκε σε Ολυμπιακούς Αγώνες και το 1956, όταν ήρθε 4ος στην ίδια κατηγορία της ελευθέρας και το 1960, καταλαμβάνοντας την 9η θέση.

## Τελευταία χρόνια
Ήταν Μάρτυρας του Ιεχωβά και διώχθηκε ως αντιρρησίας συνείδησης. Τα τελευταία χρόνια της ζωής του ήταν εθελοντής ιερέας της εκκλησίας.

Πέθανε στην Αγγλία, σε ηλικία 80 ετών. Η σύζυγός του, Βαλεντίνα, είχε πεθάνει το 1996.

## Παραπομπές


Κατηγορία:Βρετανοί αθλητές
Κατηγορία:Βρετανοί Ολυμπιονίκες
Μόρντρεντ

Ο **Μόρντρεντ** είναι μια θρυλική φιγούρα του Αρθουριανού Κύκλου, ο προδότης νόθος γιος του Βασιλιά Αρθούρου από την αδερφή του Μοργκάουζ ή τη Μοργκάνα λε Φέι, που σκοτώθηκε στη Μάχη του Κάμλαν, έχοντας προλάβει ωστόσο να τραυματίσει θανάσιμα τον ίδιο τον Αρθούρο.  

## Το ιστορικό του Μόρντρεντ

Ο Μόρντρεντ ήταν νόθος γιος, αλλά προερχόταν και από αιμομιξία. Στις περισσότερες εκδοχές του μύθου, οι γονείς του αγνοούσαν τη συγγένειά τους. Κατά μια εκδοχή, η Μοργκάουζ πέρασε τον Αρθούρο για το σύζυγό της, που ήρθε στο δωμάτιό της μες στο βράδυ. Σε μια άλλη εκδοχή, ο Αρθούρος βιάζει την αδερφή του, αφού την ερωτεύτηκε κεραυνοβόλα. Σε κάθε περίπτωση, η αποκάλυψη της αλήθειας είναι καταστροφική, ενώ κάποιες φορές συνοδεύεται και από μια προφητεία, σύμφωνα με την οποία ο Αρθούρος και το βασίλειό του θα καταστραφούν από κάποιον που γεννήθηκε ανήμερα Πρωτομαγιά, οπότε γεννήθηκε κι ο Μόρντρεντ.

## Ο Μόρντρεντ στον Αρθουριανό Κύκλο

Η πρώτη εμφάνιση του Μόρντρεντ στη λεγόμενη αρθουριανή λογοτεχνία είναι ως *Medraut*, σε μια καταχώριση για το έτος 537:

:***The strife of Camlann, in which Arthur and Medraut fell.***
:*Η μάχη του Κάμλαν, όπου έπεσαν Αρθούρος και Μέντραουτ*.

Στο βιβλίο του Τζέφρεϊ του Μονμάουθ *Historia Regum Britanniae*, ο Μόρντρεντ υπάρχει ήδη σαν προδοτική φιγούρα. Όταν κάποια στιγμή ο Αρθούρος άφησε το βασίλειό του στα χέρια του Μόρντρεντ για να πάει σε πόλεμο, κατά την απουσία του ο Μόρντρεντ αυτοανακηρύχθηκε βασιλιάς και παντρεύτηκε τη Γκουίνεβιρ, ωθώντας τον Αρθούρο να γυρίσει στη Βρετανία. Πραγματοποιείται τέλος η Μάχη του Κάμλαν, όπου ο Μόρντρεντ πεθαίνει, ενώ ο Αρθούρος μεταφέρεται σοβαρά τραυματισμένος στο Άβαλον.

Κατηγορία:Αρθουριανός κύκλος
Κατηγορία:Ιππότες της Στρογγυλής Τραπέζης
Γκορλουά

Στον Αρθουριανό Κύκλο, ο **Γκορλουά** είναι Δούκας της Κορνουάλης και πρώτος σύζυγος της Ιγκρέιν, προτού παντρευτεί τον Ούθερ Πεντράγκον. Μεταγενέστερες πηγές αναφέρουν κάποια από τα παιδιά του, ανάμεσα στα οποία ήταν οι αδερφές Ελέιν, Μοργκάουζ και Μοργκάνα λε Φέι.

Σύμφωνα με το βιβλίο του Τζέφρεϊ του Μονμάουθ *Historia Regum Britanniae*, ο Ούθερ ερωτεύεται την Ιγκρέιν και ζητάει τη βοήθεια του Μέρλιν  για να την κερδίσει. Ο Μέρλιν φτιάχνει ένα ξόρκι που δίνει στον Ούθερ τη μορφή του Γκορλουά, οπότε εύκολα εκείνος πλησιάζει την Ιγκρέιν και κοιμάται μαζί της. Από την ένωση αυτή γεννιέται ο Αρθούρος. Προς άγνοια και των δυο, το ίδιο βράδυ ο αληθινός Γκορλουά δολοφονείται στο κάστρο του. 

Τελικά η Ιγκρέιν πείθεται να παντρευτεί τον Ούθερ.

Κατηγορία:Αρθουριανός κύκλος
Πέτρος Ίμβριος

Ο **Πέτρος Ίμβριος** (Στουτγκάρδη, 25 Αυγούστου 1965) είναι Έλληνας λαϊκός τραγουδιστής, συνθέτης και μουσικός.

## Βιογραφία
Γεννήθηκε το 1965 στη Στουτγκάρδη της Γερμανίας, με καταγωγή από τη Σαμοθράκη. Οι γονείς του ονομάζονται Παναγιώτης Ίμβριος και Χρυσή Ίμβριου (το γένος Μαρμαρά). Έχει μια αδελφή, τη Μυρσίνη. Ξεκίνησε μουσικές σπουδές στα 12 του χρόνια, μαθαίνοντας ακορντεόν. Στα 15 του ιδρύει το πρώτο του συγκρότημα με το όνομα «Γαλήνη» στο οποίο παίζει keyboards και τραγουδάει. Στα 18 του, τελειώνοντας το Ελληνικό Λύκειο Στουτγκάρδης, δίνει εξετάσεις και περνάει στο πανεπιστήμιο στη Θεσσαλονίκη στο Οικονομικό τμήμα της νομικής. Παράλληλα, φοιτεί στο Σύγχρονο Ωδείο Θεσσαλονίκης παρακολουθώντας μαθήματα κλασσικής και τζαζ αρμονίας τραγουδιού, αντίστιξης και φούγκας. Ερασιτεχνικά στην αρχή και αργότερα επαγγελματικά ασχολείται με τη μουσική και το τραγούδι. Εμφανίζεται στη συμπρωτεύουσα για αρκετά χρόνια σε πολλά μαγαζιά στην αρχή σαν μουσικός και μαέστρος και μετέπειτα σαν τραγουδιστής. Το 1996 υπογράφει με τη δισκογραφική εταιρία BMG και κυκλοφορεί την πρώτο του CD με τίτλο Ανατολικά φυσάει.
Την ίδια χρονιά μετακομίζει στην Αθήνα. Έχει συνεργαστεί με πολλούς καταξιωμένους καλλιτέχνες όπως Γλυκερία, Βασίλης Καρράς, Πασχάλης Τερζής, Λευτέρης Πανταζής, Άννα Βίσση, Νίκος Καρβέλας κ.ά. 

Σαν τραγουδιστής έχει τραγουδήσει τραγούδια των Χρήστου Νικολόπουλου,
Ηλία Φιλίππου, Κωνσταντίνου Παντζή, Γιώργου Θεοφάνους,
Γιάννη Λιόντου, Χρήστου Δάντη, Βασίλη Καρρά, Πάνου Καπίρη, Εύη Δρούτσα κ.ά. 

Σαν συνθέτης έχει γράψει τραγούδια για καλλιτέχνες όπως τους Βασίλη Καρρά, Τόλη Βοσκόπουλο, Πέγκυ Ζήνα, Πάνο Κιάμο και Χρήστο Μενιδιάτη.

## Προσωπική ζωή
Έχει κάνει τρεις γάμους και έχει αποκτήσει τρία παιδιά.

Ο πρώτος του γάμος ήταν με τη Ναταλία Γερμανού και διήρκησε πέντε χρόνια (1998-2002). Κουμπάρα ήταν η Άννα Βίσση.

Το Δεκέμβριο του 2007 παντρεύτηκε με πολιτικό γάμο τη δεύτερη σύζυγο του, Έλενα Ζαφειροπούλου. Απέκτησαν δύο κόρες, τη Χρυσάνα (γενν. 26 Απριλίου 2008) και τη Ράνια (γενν. 21 Ιουλίου 2010). Τον Ιούνιο του 2011 παντρεύτηκαν και με θρησκευτικό γάμο, έχοντας για κουμπάρο τον ηθοποιό Τόνυ Δημητρίου, αλλά τελικά χώρισαν το 2014.

Στις 6 Δεκεμβρίου 2020 παντρεύτηκε τη τρίτη του σύζυγο, Συράν Λελούδα, με την οποία απέκτησε έναν γιο, τον Παναγιώτη (γενν. 13 Φεβρουαρίου 2021).

## Παραπομπές


## Πηγές
* Βιογραφικό στον επίσημο ιστότοπο του Π. Ίμβριου

Κατηγορία:Έλληνες τραγουδιστές
Κατηγορία:Έλληνες μουσικοί
Κατηγορία:Έλληνες συνθέτες
Χριστιανός Ε΄ της Δανίας

Ο **Χριστιανός Ε΄** (Christian 5., 15 Απριλίου 1646 - 25 Αυγούστου 1699) ήταν βασιλιάς της Δανίας και της Νορβηγίας από το 1670 έως το θάνατό του το 1699.

Γιος του Φρειδερίκου Γ΄ και της Σοφίας Αμαλίας των Γουέλφων-Αννοβέρου. κόρης του Γεωργίου δούκα του Μπράουνσβαϊγκ-Λύνεμπουργκ, παντρεύτηκε την Καρλόττα-Αμαλία της Έσσης-Κάσσελ το 1667 και έγινε Βασιλιάς στις 9 Φεβρουαρίου 1670.

Προσέβαλε τη σύζυγό του με το να συστήσει στην Αυλή τη 16χρονη ερωμένη του, Amelia Moth (1654-1719), την οποία έκανε κόμισσα το 1677. Απέκτησε 8 παιδιά από τη σύζυγό του και 6 από την ερωμένη του. Ήταν λαοφιλής για το μεγάλο θάρρος του. Ενεπλάκη στο Σουηδικό πόλεμο του 1675-1679. Απεβίωσε σε ατύχημα, ενώ κυνηγούσε και τον διαδέχθηκε στο θρόνο ο πρωτότοκος γιος του Φρειδερίκος Δ΄.

## Οικογένεια
Νυμφεύτηκε την Καρλόττα-Αμαλία, κόρη του Γουλιέλμου ΣΤ΄ λαντγκράβου της Έσσης-Κάσσελ και είχε τέκνα:
* Φρειδερίκος Δ΄ 1671-1730, βασιλιάς της Δανίας.
* Χριστιανός 1675-1695, απεβίωσε 20 ετών.
* Σοφία Εδβίγη 1677-1735, άγαμη.
* Κάρολος 1680-1729, πρίγκιπας της Δανίας, άγαμος.
* Γουλιέλμος 1687-1705, απεβίωσε 18 ετών.
* Χριστιανή-Καρλότα 1679-1689 απεβ. 10 ετών, Χριστιανός-Γουλιέλμος 1672-1673 απεβ. 1 έτους, μία κόρη 1683 απεβ. την ημέρα που γεννήθηκε.

Από τη μη νόμιμη σχέση του με τη Σοφία-Αμαλία Μοτ κόμισσα του Σάμσι, είχε φυσικά τέκνα:
* (νόθος) Χριστιανός Γκύλντενλιβε 1674-1703.
* (νόθος) Ούλρικ-Χριστιανός Γκύλντενλιβε 1678-1719.
* (νόθη) Χριστιανή 1672-1689 απεβ. 17 ετών
* (νόθα) Άννα-Χριστιανή 1676-1689 απεβ. 13 ετών, Σοφία-Χριστιανή 1675-1684 απεβ. 9 ετών, μία κόρη 1682-1684 απεβ. 2 ετών.

## Πρόγονοι


## Εξωτερικοί σύνδεσμοι
* 

|-

Κατηγορία:Βασιλείς της Δανίας
Κατηγορία:Βασιλείς της Νορβηγίας
Κατηγορία:Κόμητες του Όλντενμπουργκ
Κατηγορία:Οίκος του Όλντενμπουργκ
Κατηγορία:Τάγμα της Περικνημίδας
Κατηγορία:Δούκες του Σλέσβιχ
Κατηγορία:Δούκες του Χόλσταϊν
Κατηγορία:Προτεστάντες μονάρχες
Άντον φαν Λέβενχουκ

Ο **Αντόνι βαν Λέβενχουκ** (*Antoni van Leeuwenhoek*, 24 Οκτωβρίου 1632 - 26 Αυγούστου 1723) ήταν Ολλανδός έμπορος και επιστήμονας. Δεν είχε λάβει πανεπιστημιακή μόρφωση, αλλά διέθετε οξύ μαθηματικό πνεύμα και μεγάλη δεξιότητα στα χέρια.

Από τα νεανικά του χρόνια ασχολήθηκε με το μικροσκόπιο. Πειραματίστηκε με τους αμφίκυρτους φακούς μικρής εστιακής απόστασης και κατόρθωσε να πετύχει μεγεθύνσεις και διαύγεια εικόνων πολύ καλύτερες από αυτές των σύνθετων μικροσκοπίων, χάρη σε μια υψηλής ποιότητας μέθοδο κοπής των φακών, το μυστικό της οποίας δεν αποκάλυψε. Με τα ισχυρά όργανα που κατασκεύασε, παρατήρησε και περιέγραψε τα ερυθρά αιμοσφαίρια, τους ζυμομύκητες και τα σπερματοζωάρια. Έκανε έρευνες σχετικές με την ιστολογία του ανθρώπου και τη βιολογία των εντόμων, ενώ μελέτησε την τριχοειδή κυκλοφορία του αίματος. Δημοσίευσε τα αποτελέσματα των ερευνών του στα «Φιλοσοφικά Πρακτικά» της Βασιλικής Εταιρείας της Αγγλίας και στα «Υπομνήματα» της Γαλλικής Ακαδημίας Επιστημών. Οι παρατηρήσεις του έφεραν επανάσταση όχι μόνο στο χώρο της βιολογίας μα και της φιλοσοφίας, καθώς αποτέλεσαν το κομμάτι εκείνο της επιστημονικής επανάστασης του 17ου αιώνα που προκάλεσε σαρωτικές αλλαγές στην ανθρώπινη γνώση για το μικρόκοσμο, εκτός από το μακρόκοσμο, με τον οποίο ασχολούνταν οι αστρονόμοι.

## Παραπομπές


Κατηγορία:Ολλανδοί βιολόγοι
Κατηγορία:Οπτικοί